
DR 31.10.2011 153 

 
Beberapa program NGO seperti menerbitkan flyers, brochures dan 

sebagainya begitu juga dengan melatih dan juga mengadakan seminar dan beberapa 
perkara lain bagi meningkatkan kesedaran pengguna. 

 Menyentuh tentang isu yang dibangkitkan oleh Ahli Yang Berhormat Batang 
Sadong dan Yang Berhormat Balik Pulau mengenai kempen kesedaran golongan artis 
mengenai kemudahan pendaftaran harta intelek di bawah Akta Hak Cipta serta 
pembasmian cetak rompak. Program kesedaran hak cipta telah dijalankan secara 
berterusan oleh pihak MyIPO sama ada melalui ceramah, bengkel, taklimat dan juga 
forum. Malah pihak MyIPO juga sudah mengadakan beberapa siri dialog dengan artis 
dan karyawan bagi menjelaskan kepada mereka tentang hak mereka dari segi Akta 
Hak Cipta ini.   

 Bagi segi penguatkuasaan membasmi cetak rompak, program gerak gempur 
cetak rompak telah dimulakan sejak tahun 2010 dan akan diteruskan pada tahun 
hadapan. Kalau dahulu Malaysia diletakkan di bawah Priority Watch List oleh United 
State Trade Representative tetapi hari ini hasil daripada penguatkuasaan yang 
dilakukan secara berterusan, kita sudah pun terkeluar daripada Priority Watch List. 
Walau bagaimanapun, masih di bawah watch list, berbanding dengan tahun 2009, kes 
yang disiasat di bawah Akta Hak Cipta 1987, adalah sebanyak 679 sahaja tetapi pada 
tahun lalu, tahun 2010, sebanyak 1,728 kes telah disiasat berhubung dengan 
kesalahan cetak rompak, iaitu peningkatan sebanyak 154 peratus. 

 Ahli Yang Berhormat Arau, ada membangkitkan mengenai berapakah jumlah 
bilangan CMO yang dibenarkan oleh pihak kementerian dan bagaimana formula yang 
diguna pakai semasa mengira royalti. Untuk makluman Ahli Yang Berhormat, sehingga 
kini cuma terdapat tiga buah CMO yang ditubuhkan di dalam industri muzik untuk 
kumpulan tersebut iaitu Music Authors’ Copyright Protection (MACP), untuk komposer 
dan penulis. Public Performance Malaysia (PPM) iaitu syarikat rakaman dan Performers 
and Artistes Rights Malaysia (PRISM) iaitu untuk performer. Pada masa ini, CMO 
beroperasi secara bersendirian dan pihak kerajaan tidak ada kuasa untuk mengawal 
atau membuat sebarang peraturan kerana tiada peraturan yang ditetapkan di dalam 
Akta Hak Cipta. Oleh sebab itulah kita meminda Akta Hak Cipta ini bagi membolehkan 
kerajaan melesenkan CMO ini, membuat peraturan dan sebagainya, yang lebih jelas 
bagi kita melindungi kepentingan artis ini.   

 Di dalam menentukan royalti ini, untuk menentukan formula royalti, pihak 
kerajaan akan menubuhkan satu jawatankuasa yang akan dianggotai oleh pihak 
industri, oleh mereka yang berkepentingan termasuklah pemimpin-pemimpin 
masyarakat. Ini kita akan tubuhkan tidak lama lagi. Insya-Allah Yang Berhormat Sri 
Gading dia selalu nyanyi lagu P. Ramlee, kita boleh masukkan...  

 Tuan Mohd. Yusmadi Mohd. Yusoff [Balik Pulau]: [Bangun][Ketawa]  

 Dato’ Sri Ismail Sabri bin Yaakob: Isu seterusnya dibangkitkan oleh Ahli 
Yang Berhormat Kalabakan dan Yang Berhormat Rantau Panjang mengenai kawalan 
ketirisan barang subsidi terutamanya penyeludupan barang kawalan. Untuk makluman 
Ahli Yang Berhormat, beberapa agensi penguatkuasaan ditugaskan untuk menjalankan 
pemeriksaan dan pemantauan serta membanteras penyeludupan secara bersepadu 
iaitu pihak polis, Jabatan Kastam Diraja Malaysia, Unit Pencegahan Penyeludupan, 
Pasukan Gerak Am dan juga KPDNKK sendiri. Untuk makluman Yang Berhormat 
Kalabakan, yang menyebut tentang Tawau, saya maklumkan bahawa bagi negeri 
Sabah untuk tahun 2011, sebanyak 38 kes tangkapan telah dilakukan dan di antara 38 
ke situ 36 kes adalah di Tawau, satu kes di Sandakan dan satu kes di Labuan yang 
jumlah tangkapannya berjumlah 271,800. 

 Tuan Mohd. Yusmadi Mohd. Yusoff [Balik Pulau]: Yang Berhormat Menteri, 
sambung esok ataupun malam ini juga habis? Sebab ada empat minit lagi ini, soalan 
belum tanya.  Saya hendak tanya soalan. 

 Dato’ Sri Ismail Sabri bin Yaakob: Hendak habis dah ini, lepas itu saya bagi. 
Tuan Yang di-Pertua, sebelum saya kata, “Sekianlah ucapan saya”. Saya beri peluang 
lagi. 

 Tuan Mohd. Yusmadi Mohd. Yusoff [Balik Pulau]: Tiga minit lagi. 

 Datuk Haji Mohamad bin Haji Aziz [Sri Gading]: Yang Berhormat Menteri, 
habiskan ini, apa yang hendak berbangkit, dalam Jawatankuasa nanti boleh. Banyak 
lagi, esok masih ada... [Dewan riuh]  



Beberapa program NGO seperti menerbitkan flyers, brochures dan. sebagainya begitu juga dengan melatih dan juga mengadakan seminar dan beberapa perkara lain bagi meningkatkan kesedaran pengguna. Menyentuh tentang isu yang dibangkitkan oleh Ahli Yang Berhormat Batang Sadong dan Yang Berhormat Balik Pulau mengenai kempen kesedaran golongan artis mengenai kemudahan pendaftaran harta intelek di bawah Akta Hak Cipta serta pembasmian cetak rompak. Program kesedaran hak cipta telah dijalankan secara berterusan oleh pihak MyIPO sama ada melalui ceramah, bengkel, taklimat dan juga forum. Malah pihak MyIPO juga sudah mengadakan beberapa siri dialog dengan artis dan karyawan bagi menjelaskan kepada mereka tentang hak mereka dari segi Akta Hak Cipta ini. Bagi segi penguatkuasaan membasmi cetak rompak, program gerak gempur cetak rompak telah dimulakan sejak tahun 2010 dan akan diteruskan pada tahun hadapan. Kalau dahulu Malaysia diletakkan di bawah Priority Watch List oleh United State Trade Representative tetapi hari ini hasil daripada penguatkuasaan yang dilakukan secara berterusan, kita sudah pun terkeluar daripada Priority Watch List. Walau bagaimanapun, masih di bawah watch list, berbanding dengan tahun 2009, kes yang disiasat di bawah Akta Hak Cipta 1987, adalah sebanyak 679 sahaja tetapi pada tahun lalu, tahun 2010, sebanyak 1,728 kes telah disiasat berhubung dengan kesalahan cetak rompak, iaitu peningkatan sebanyak 154 peratus. Ahli Yang Berhormat Arau, ada membangkitkan mengenai berapakah jumlah bilangan CMO yang dibenarkan oleh pihak kementerian dan bagaimana formula yang diguna pakai semasa mengira royalti. Untuk makluman Ahli Yang Berhormat, sehingga kini cuma terdapat tiga buah CMO yang ditubuhkan di dalam industri muzik untuk kumpulan tersebut iaitu Music Authors' Copyright Protection (MACP), untuk komposer dan penulis. Public Performance Malaysia (PPM) iaitu syarikat rakaman dan Performers and Artistes Rights Malaysia (PRISM) iaitu untuk performer. Pada masa ini, CMO beroperasi secara bersendirian dan pihak kerajaan tidak ada kuasa untuk mengawal atau membuat sebarang peraturan kerana tiada peraturan yang ditetapkan di dalam Akta Hak Cipta. Oleh sebab itulah kita meminda Akta Hak Cipta ini bagi membolehkan kerajaan melesenkan CMO ini, membuat peraturan dan sebagainya, yang lebih jelas bagi kita melindungi kepentingan artis ini. Di dalam menentukan royalti ini, untuk menentukan formula royalti, pihak kerajaan akan menubuhkan satu jawatankuasa yang akan dianggotai oleh pihak industri, oleh mereka yang berkepentingan termasuklah pemimpin-pemimpin masyarakat. Ini kita akan tubuhkan tidak lama lagi. Insya-Allah Yang Berhormat Sri Gading dia selalu nyanyi lagu P. Ramlee, kita boleh masukkan... Tuan Mohd. Yusmadi Mohd. Yusoff [Balik Pulau]: [Bangun][Ketawa]. Dato' Sri Ismail Sabri bin Yaakob: Isu seterusnya dibangkitkan oleh Ahli Yang Berhormat Kalabakan dan Yang Berhormat Rantau Panjang mengenai kawalan ketirisan barang subsidi terutamanya penyeludupan barang kawalan. Untuk makluman Ahli Yang Berhormat, beberapa agensi penguatkuasaan ditugaskan untuk menjalankan pemeriksaan dan pemantauan serta membanteras penyeludupan secara bersepadu iaitu pihak polis, Jabatan Kastam Diraja Malaysia, Unit Pencegahan Penyeludupan, Pasukan Gerak Am dan juga KPDNKK sendiri. Untuk makluman Yang Berhormat Kalabakan, yang menyebut tentang Tawau, saya maklumkan bahawa bagi negeri Sabah untuk tahun 2011, sebanyak 38 kes tangkapan telah dilakukan dan di antara 38 ke situ 36 kes adalah di Tawau, satu kes di Sandakan dan satu kes di Labuan yang jumlah tangkapannya berjumlah 271,800. Tuan Mohd. Yusmadi Mohd. Yusoff [Balik Pulau]: Yang Berhormat Menteri, sambung esok ataupun malam ini juga habis? Sebab ada empat minit lagi ini, soalan belum tanya. Saya hendak tanya soalan. Dato' Sri Ismail Sabri bin Yaakob: Hendak habis dah ini, lepas itu saya bagi. Tuan Yang di-Pertua, sebelum saya kata, "Sekianlah ucapan saya". Saya beri peluang lagi. Tuan Mohd. Yusmadi Mohd. Yusoff [Balik Pulau]: Tiga minit lagi. Datuk Haji Mohamad bin Haji Aziz [Sri Gading]: Yang Berhormat Menteri, habiskan ini, apa yang hendak berbangkit, dalam Jawatankuasa nanti boleh. Banyak lagi, esok masih ada... [Dewan riuh].